b'\n_START_ARTICLE_\nMamma Mia! (film)\n_START_SECTION_\nVsebina\n_START_PARAGRAPH_\nSkozi film odpojejo vse njihove pesmi, ki se skladajo z vsebino filma. 20-letna Sophie Sheridan (Amanda Seyfried) \xc5\xbeivi s svojo mamo Donno (Meryl Streep) na majhnem gr\xc5\xa1kem otoku imenovanem Kalkairi, kjer tudi vodi majhen dru\xc5\xbeinski hotel. Sophie se namerava poro\xc4\x8diti s Skyjem (Dominic Cooper) in si \xc5\xbeeli, da bi jo oddal njen o\xc4\x8de, ki pa ga ne pozna. Ko prebere materin dnevnik izpred 20 let, sklepa, da je to izmed treh mo\xc5\xa1kih, ki so bili takrat z njeno materjo: Sam Carmichael (Pierce Brosnan), Harry Bright (Colin Firth) ali Bill Anderson (Stellan Skarsgard)._NEWLINE_Ne da bi povedala materi, jih povabi k sebi in skrije na podstre\xc5\xa1je. Ko to odkrije Donna, nad tem ni ni\xc4\x8d kaj navdu\xc5\xa1ena in jih od\xc5\xbeene. Vendar pa oni \xc4\x8dakajo potencialno h\xc4\x8der na ladji in se z njo dobivajo. Tudi oni do\xc5\xbeivijo \xc5\xa1ok, ko izvejo, da so morda o\xc4\x8detje. Vsi se trudijo po svojih najbolj\xc5\xa1ih mo\xc4\x8deh in kar najve\xc4\x8d prispevati k poroki. Vendar pa Donna ni navdu\xc5\xa1ena nad njeno poroko, \xc4\x8de\xc5\xa1 da je \xc5\xa1e premlada. Zato se spreta, potem pa \xc5\xa1e Sky za\xc4\x8dne dvomiti o tej poroki..._NEWLINE_Na koncu vendar gredo na poroko, a kaj kmalu zaro\xc4\x8denca ugotovita, da sta \xc5\xa1e premlada za zakonski stan. Sophie pa se sprijazni s tem, da ima kar tri morebitne o\xc4\x8dete, vsakega tretjino. Ker pa bi bilo \xc5\xa1koda odpovedati poroko, se vzameta kar Donna in Sam.\n_START_SECTION_\nSnemanje\n_START_PARAGRAPH_\nVe\xc4\x8dinoma je potekalo na majhnih gr\xc5\xa1kih otokih, kot sta Skopelos in Skiathos (avgusta/septembra 2007). Zaliv Kastani na zahodni obali je bil glavno prizori\xc5\xa1\xc4\x8de. Ostali deli filma so bili posneti v Pinewood Studios v Veliki Britaniji, kjer so lahko kontrolirali svetlobo in temperaturo.'